ZMLUVA 
o vybudovaní a užívaní parkovacieho miesta ktorú uzavreli: 

1. Obec Hontianske Moravce, zastúpená starostom obce Daliborom Tesárskym, Hontianska 255/29, 962 71 Hontianske Moravce, IČO: 00319911
ďalej ako zhotoviteľ trvalého parkovacieho miesta 

					a

2. [bookmark: _GoBack]Milan Hrabovský, Hontianske Moravce 148, 962 71 Hontianske Moravce
ako objednávateľ a užívateľ parkovacieho miesta

Čl.1
PREDMET ZMLUVY

1. Predmetom tejto zmluvy je : 
a) vybudovanie parkovacieho miesta pre osobné motorové vozidlo vo vlastníctve objednávateľa, 
b) trvalé bezodplatné užívanie parkovacieho miesta 
2. Parkovacie miesto, bude na parkovisku P1, číslo miesta 5.
3. Objednávateľ súhlasí s umiestnením parkovacieho miesta na uvedenom parkovisku.
4. Objednávateľ zabezpečí svoj automobil proti úniku nebezpečných látok (olej, palivo...). 

Čl. 2
ZMLUVNÉ ZÁVÄZKY
1. Obec Hontianske Moravce sa zaväzuje vybudovať objednávateľovi parkovacie miesto pre osobné motorové vozidlo, ktoré bude viazané na byt v ktorom objednávateľ býva. 
2. Parkovacie miesto bude pozostávať z ohraničenia miesta betónovými obrubníkmi, podkladu zo štrkodrvy a položením zatrávňovacích tvárnic.
3. Objednávateľ sa zaväzuje používať vybudované parkovacie miesto pre osobné motorové vozidlo, ktorého je vlastníkom alebo užívateľom . 

ČL.3
FINANČNÉ A MAJETKOVÉ NÁLEŽITOSTI
1. Objednávateľ zaplatí obci Hontianske Moravce za vybudovanie parkovacieho miesta dohodnutú cenu vo výške 350 €. Cenu je možné uhradiť v dvoch splátkach.
2. Použitý materiál je majetkom objednávateľa. 


Čl.4
SPOLOČNÉ USTANOVENIA
1. Zmluvné strany prehlasujú, že sú so zmluvou dôkladne oboznámené, rozumejú jej a na znak súhlasu ju podpisujú. 
2. Táto zmluva sa uzatvára na dobu neurčitú. 
3. Táto zmluva nadobúda účinnosť a platnosť dňom jej podpísania oboma zmluvnými stranami a je vyhotovená v dvoch rovnopisoch, z ktorých každá zo zmluvným strán obdrží po jednom rovnopise. 

V Hontianskych Moravciach, dňa .................................


........................................................				........................................................
Dalibor Tesársky 						Milan Hrabovský   
              starosta obce 



